# Γιάννης Κυράστας

### Από τη Βικιπαίδεια, την ελεύθερη εγκυκλοπαίδεια

Ο Γιάννης Κυράστας (25 Οκτωβρίου 1952- 1 Απριλίου 2004) ήταν Έλληνας ποδοσφαιριστής και μετέπειτα προπονητής.

## [Επεξεργασία] Καριέρα ποδοσφαιριστή

### [Επεξεργασία] Ολυμπιακός

Ο Γιάννης Κυράστας έκανε το ντεμπούτο του με την ομάδα του Ολυμπιακού εναντίον της Καβάλας στις 10 Δεκεμβρίου 1972.

Με την ομάδα του Ολυμπιακού αγωνίστηκε σε 223 αγώνες εκ των οποίων οι 16 ήταν ευρωπαϊκοί και κατέκτησε 5 πρωταθλήματα και 3 κύπελλα.

### [Επεξεργασία] Παναθηναϊκός

Το 1981 ο Γιάννης Κυράστας μαζί με το Μάικ Γαλάκο αποκτήθηκαν από τον Παναθηναϊκό.

Με την ομάδα του Παναθηναϊκού αγωνίστηκε σε 145 αγώνες. Οι 14 από αυτούς ήταν ευρωπαϊκοί και ανάμεσα τους ήταν και η μεγάλη πορεία του Παναθηναϊκού στις 4 καλύτερες ομάδες του Κυπέλλου Πρωταθλητριών Ευρώπης το 1985. Κερδισε ακόμα 2 πρωταθλήματα και 3 κύπελλα.

Το Νοέμβριο του 1986 αγωνίστηκε για τελευταία φορά ενάντια στο Άρη και κατόπιν αποσύρθηκε.

## [Επεξεργασία] Τίτλοι

### [Επεξεργασία] 7 πρωταθλήματα

1973, 1974, 1975, 1980, 1981, με τον Ολυμπιακό και 1984, 1986 με τον Παναθηναϊκό.

### [Επεξεργασία] 6 κύπελλα

1973, 1975, 1981, με τον Ολυμπιακό και 1982, 1984, 1986 με τον Παναθηναϊκό.

## [Επεξεργασία] Εθνική Ελλάδος

Από τις 15 Νοεμβρίου 1974 έως τις 19 Μαΐου 1985 αγωνίστηκε με την εθνική Ελλάδος σε 46 αγώνες. Με την εθνική Ελλάδος αγωνίστηκε στο ευρωπαϊκό πρωτάθλημα του 1980 στο οποίο η Ελλάδα κέρδισε τις εντυπώσεις αλλά όχι τους βαθμούς.

## [Επεξεργασία] Καριέρα προπονητή

Από το 1987 έως το 2001 ο Γιάννης Κυράστας ακολούθησε καριέρα προπονητή δουλεύοντας στις ομάδες Εθνικός, Πανηλειακός, Πανιώνιος, Ηρακλής και Παναθηναϊκός έχοντας πετυχημένη πορεία στο έργο του.

Με την ομαδα του Παναθηναϊκού δουλεψε 2 φορές. Την πρώτη έφασε μια ανάσα από την κατάκτηση του πρωταθλήματος και τη δεύτερη ξεκίνησε την επιτυχημένη πορεία της σεζόν 2001-2002 του Τσάμπιονς Λιγκ βάζοντας τις βάσεις για την εντυπωσιακή κατάληξη στις 8 καλύτερες ομάδες της διοργάνωσης. Μοιράστηκε την επιτυχία με το Σέρτζιο Μαρκαριάν.

## [Επεξεργασία] Το τέλος της ζωής του

Στις 5 Μαρτίου 2004 ο Γιάννης Κυράστας μεταφέρθηκε στο νοσοκομείο έχοντας προσβληθεί από σηψαιμία. Η πορεία της υγείας του παρουσίασε αρκετές μεταπτώσεις και ενώ η κατάστασή του άρχισε να γίνεται αισιόδοξη, επιπλοκές του στέρησαν τη ζωή σε ηλικία μόλις 52 χρονών την 1η Απριλίου 2004.

Εθνική Ελλάδος - Ευρωπαϊκό Πρωτάθλημα 1980

1 Κωνσταντίνου | 2 Κυράστας | 3 Ιωσηφίδης | 4 Καψής | 5 Φοιρός | 6 Λιβαθηνός | 7 Τερζανίδης | 8 Νικολούδης | 9 Αρδίζογλου | 10 Γαλάκος | 11 Δαμανάκης | 12 Γούναρης | 13 Ξανθόπουλος | 14 Κούδας | 15 Μαύρος | 16 Κούης | 17 Ραβούσης | 18 Νικολάου | 19 Κωστίκος | 20 Αναστόπουλος | 21 Πουπάκης | 22 Παπαφλωράτος | C Παναγούλιας

Ανακτήθηκε από "http://el.wikipedia.org../../../%CE%B3/%CE%B9/%CE%AC/%CE%93%CE%B9%CE%AC%CE%BD%CE%BD%CE%B7%CF%82_%CE%9A%CF%85%CF%81%CE%AC%CF%83%CF%84%CE%B1%CF%82_ddd2.html"

Κατηγορίες: Έλληνες προπονητές ποδοσφαίρου | Θάνατοι το 2004 | Ποδοσφαιριστές της Εθνικής Ελλάδος | Ποδοσφαιριστές ΠΑΟ | Ποδοσφαιριστές ΟΣΦΠ

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Français